Γεγονότα Σεπτεμβρίου 2006

20ός αιώνας | **[[21ος αιώνας]]** | 22ος αιώνας



Δεκαετία 2000 | **[[Δεκαετία 2010]]** | Δεκαετία 2020



2000 | 2001 | 2002 | 2003 | 2004 | 2005 | **[[2006]]** | 2007 | 2008 | 2009 | 2010



Ιανουάριος | Φεβρουάριος | Μάρτιος | Απρίλιος | Μάιος | Ιούνιος | Ιούλιος | Αύγουστος | Σεπτέμβριος | Οκτώβριος | Νοέμβριος | Δεκέμβριος
----
## [[30 Σεπτεμβρίου]] [[2006]]

* Εντοπίστηκε το αεροσκάφος τύπου Boeing 727 της βραζιλιάνικης εταιρίας Gol, που συνετρίβη χθες στη ζούγκλα του Αμαζονίου στο Μάτο Γκρόσο της Βραζιλίας, με 155 νεκρούς.
* Δεκαεπτά άτομα τραυματίζονται, εκ των οποίων τα τέσσερα σοβαρά, όταν ΙΧ αυτοκίνητο που οδηγούσε 35χρονος «εισέβαλε» σε καφετέρια στο Διδυμότειζο.
* Η Τατάνα Κουτσαρόβα από την Τσεχία, 18 ετών, στέφεται Μις Κόσμος στα καλλιστεία στη Βαρσοβία της Πολωνίας. Την Ελλάδα εκπροσώπησε η Ειρήνη Καρρά.

## [[29 Σεπτεμβρίου]] [[2006]]

* Παρουσίαση του πρώτου ελληνικού ευρυζωνικού μετρητή ηλεκτρομαγνητικής ακτινοβολίας, που σχεδίασε και κατασκεύασε εξ ολοκλήρου το Εργαστήριο Ραδιοεπικοινωνιών του Τμήματος Φυσικήςhttp://www.physics.auth.gr/ του Αριστοτελείου Πανεπιστημίου Θεσσαλονίκης. *Πηγή*: 'Εθνος

## [[28 Σεπτεμβρίου]] [[2006]]

* Υπερψηφίστηκε από τη Γερουσία των ΗΠΑ (με 65 ψήφους υπέρ και 34 κατά http://www.senate.gov/legislative/LIS/roll_call_lists/roll_call_vote_cfm.cfm?congress=109&session=2&vote=00259) το νομοσχέδιο Μπους για την παραπομπή των υπόπτων τρομοκρατίας σε έκτακτα στρατοδικεία και τη χρησιμοποίηση βασανιστηρίων σε βάρος των κρατουμένων, οι οποίοι επιπλέον δεν έχουν δικαίωμα έφεσηςhttp://thomas.loc.gov/cgi-bin/bdquery/z?d109:SN3930: . Η έγκριση του νομοσχεδίου από τη Γερουσία ακολούθησε την προηγηθείσα υπερψήφισή του από τη Βουλή των Αντιπροσώπων στις 27.9.2006 (ψήφοι 253 υπέρ, 168 κατά)http://clerk.house.gov/evs/2006/roll488.xml. *Πηγή:* Γερουσία ΗΠΑ, Βουλή των Αντιπροσώπων, Καθημερινή, in.gr
* ΗΠΑ: Αιματηρή κατάληξη έχει η υπόθεση ομηρείας στο Γυμνάσιο Πλέιτ Κάνιον της πόλης Μπέιλι, στο Κολοράντο. Ο ένοπλος που εισέβαλε στο σχολείο και κρατούσε ως ομήρους δύο μαθήτριες, τραυμάτισε θανάσιμα τη μία και στη συνέχεια, την ώρα της αστυνομικής εφόδου, αυτοπυροβολήθηκε, θέτοντας τέλος στη ζωή του. 
* Τουλάχιστον 48 άνθρωποι έχασαν τη ζωή τους και δεκάδες αγνοούνται μετά το πέρασμα του τυφώνα Σαγκσάν από τις Φιλιππίνες, του χειρότερου τα τελευταία 11 χρόνια στην περιοχή.
* Στο πλάι του συζύγου της, τσάρου Αλεξάνδρου του Γ΄ και του γιου της, Νικολάου, αναπαύεται η μητέρα του τελευταίου τσάρου «πασών των Ρωσιών», 87 χρόνια μετά το θάνατό της. Η αυτοκράτειρα Μαρία Φιοντόροβνα επέστρεψε ξανά στη Ρωσία την οποία εγκατέλειψε για να καταφύγει στη Δανία, όπου πέθανε και ετάφη το 1928, μετά την Οκτωβριανή Επανάσταση και τη δολοφονία του γιου της και της οικογένειάς του από τους Μπολσεβίκους.
* Ο ηγέτης του PKK, Αμπντουλάχ Οτσαλάν, με ανακοίνωσή του από τη φυλακή ζητά κατάπαυση του πυρός. Ελευθεροτυπία

## [[27 Σεπτεμβρίου]] [[2006]]

* Παγκόσμια Ημέρα Τουρισμού. Στο πλαίσιο του εορτασμού της δωρεάν η είσοδος σε μουσεία, μνημεία και αρχαιολογικούς χώρους. Ένα *Τουριστικό Πλανητάριο* θα λειτουργήσει για 4 μέρες στο Παναθηναϊκό Στάδιο. *Πηγή*: Υπουργείο Τουριστικής Ανάπτυξης,in.gr

* Η Αρχή Προστασίας Δεδομένων Προσωπικού Χαρακτήρα με την απόφαση 57/2006 https://web.archive.org/web/20061004160242/http://www.dpa.gr/Documents/Gre/Apofaseis/57_06_anonym.doc επιβάλλει πρόστιμο 3.000 ευρώ στο Υπουργείο Δημόσιας Τάξης, διότι η Ελληνική Αστυνομία παραβίασε απόφαση της Αρχής που έθετε τις προϋποθέσεις χρησιμοποίησης των καμερών στο οδικό δίκτυο της Αττικής. *Πηγή*: Αρχή Προστασίας Δεδομένων Προσωπικού Χαρακτήρα

* Ακτή Ελεφαντοστού: Στους οκτώ ανέρχονται οι νεκροί από την τοξική μόλυνση στην πρωτεύουσα της Ακτής Ελεφαντοστού, Αμπιτζάν. 
Περίπου 528.000 λίτρα επικίνδυνων υγρών χημικών ξεφορτώθηκαν στην Αμπιτζάν την 19η Αυγούστου από το δεξαμενόπλοιο «Probo Koala», με σημαία Παναμά, της ελληνικής ναυτιλιακής εταιρείας Prime Marine Corporation, που είχε ναυλωθεί στην ολλανδική εταιρεία Trafigura Beheer. Τα απόβλητα «θάφτηκαν» σε περισσότερες από 12 τοποθεσίες στην εξαιρετικά πυκνοκατοικημένη περιοχή. Το σκάνδαλο που ξέσπασε εξανάγκασε σε παραίτηση την κυβέρνηση του Κόναν Μπανί νωρίτερα το Σεπτέμβριο.

## [[26 Σεπτεμβρίου]] [[2006]]

* Η Ευρωπαϊκή Επιτροπή επιβεβαιώνει την ένταξη της Βουλγαρίας και της Ρουμανίας στην Ευρωπαϊκή Ένωση την 1η Ιανουαρίου 2007. Η θετική κρίση της Επιτροπής σε σχέση με την ετοιμότητα των δυο χωρών να ενταχθούν στην ΕΕ, συνοδεύεται από τη λήψη αυστηρών δεσμευτικών μέτρων σε ορισμένους τομείς. Για να ισχύσει η απόφαση της Επιτροπής χρειάζεται την έγκριση του Ευρωπαϊκού Συμβουλίου, των ηγετών δηλαδή των κρατών μελών της ΕΕ. Η προσχώρηση της Βουλγαρίας και της Ρουμανίας θα αυξήσει τον πληθυσμό της ΕΕ κατά 30 εκατομμύρια. *Πηγή*: Δελτίο τύπου Ευρωπαϊκής Επιτροπής

* Ιαπωνία: Νέος Πρωθυπουργός της χώρας εξελέγη από την Ιαπωνική Δίαιτα ο Σίνζο Άμπε. Καθημερινή, Ελευθεροτυπία

## [[25 Σεπτεμβρίου]] [[2006]]

* Έναρξη του πρώτου Διεθνούς Φεστιβάλ Κόμικς Θεσσαλονίκης. Έχει τον τίτλο *Προβλήτα 2006* και διοργανώνεται από το περιοδικό *Γαλέρα*http://galera.gr/ και το Μουσείο Κινηματογράφου Θεσσαλονίκης, στην Προβλήτα Α' του Λιμανιού. Τιμώμενη χώρα η Ισπανία. Θα διαρκέσει μέχρι την 1η Οκτωβρίου. *Πηγή*: Προβλήτα 2006
* Ποινή κάθειρξης 21 ετών επιβάλλει το Πρωτοβάθμιο Κακουργιοδικείο στον 40χρονο Αντώνη Ανδρουτσόπουλο που κρίθηκε ένοχος για τρεις απόπειρες ανθρωποκτονίας σε βάρος φοιτητών, στις 16 Ιουνίου 1998 έξω από τα δικαστήρια της πρώην Σχολής Ευελπίδων.

## [[24 Σεπτεμβρίου]] [[2006]]

* Ενθρόνιση του νέου Αρχιεπισκόπου Κρήτης Ειρηναίου. *Πηγή*: ΝΕΤ/ΑΠΕ

* ΗΠΑ: Ο πόλεμος στο Ιράκ ως αιτία αύξησης της τρομοκρατικής απειλής αναφέρουν αμερικανικές υπηρεσιές. *Πηγή*: in.gr
* Ισημερινός: Τουλάχιστον 46 είναι οι νεκροί, ανάμεσά τους πολλά παιδιά, από την πτώση ενός σχολικού λεωφορείου, που μετέφερε 52 επιβάτες, σε γκρεμό σε μία απόκρημνη περιοχή ανατολικά της πρωτεύουσας του Ισημερινού Κίτο.

## [[23 Σεπτεμβρίου]] [[2006]]

* Για πρώτη φορά εδώ και δεκαετίες ο στρατός του Λιβάνου αναπτύσσεται στη μπλε γραμμή -που λειτουργεί ως σύνορο μεταξύ Ισραήλ και νότιου Λιβάνου- με την υποστήριξη κυανοκράνων του ΟΗΕ, στο πλαίσιο της εφαρμογής του ψηφίσματος του Συμβουλίου Ασφαλείας για τον τερματισμό του πολέμου.
* Τουρκία: Η δημοσιογράφος και συγγραφέας Περιχάν Μαγντέν αθωώθηκε στη δίκη που ξεκίνησε εναντίον της, επειδή σε άρθρο της τόλμησε να υποστηρίξει ότι η άρνηση εκτέλεσης της στρατιωτικής θητείας αποτελεί ανθρώπινο δικαίωμα. *Πηγή*: Τα Νέα (BBC)

## [[22 Σεπτεμβρίου]] [[2006]]

* Εσθονία: Νέος Πρόεδρος της χώρας εξελέγη ο Τόομας Χέντρικ Ίλβες. Πρώην διπλωμάτης και νυν Ευρωβουλευτής, διετέλεσε 2 φορές υπουργός Εξωτερικών της Εσθονίας. *Πηγή*: in.gr
* Επιτυχημένη δοκιμή εμβολίου για το ΑIDS σε πιθήκους από τον «πατέρα» του ιού, Ρομπέρτο Γκάλο. Δηλώνει ότι ανέπτυξε εμβόλιο το οποίο έπειτα από πειράματα σε πιθήκους προστατεύει από διαφορετικά στελέχη του ιού HIV. in.gr
* Ημέρα χωρίς αυτοκίνητο. Δωρεάν οι μετακινήσεις με τα μέσα μαζικής μεταφοράς. in.gr Στην Αθήνα, γινόταν χαμός από την κίνηση.
* Δυστύχημα με τραίνο υψηλών ταχυτήτων Transrapid στη Γερμανία. Στους 25 οι νεκροί. https://web.archive.org/web/20071205182807/http://www.in.gr/news/article.asp?lngEntityID=740743&lngDtrID=245

## [[21 Σεπτεμβρίου]] [[2006]]

* Το διαστημικό σκάφος Cassini, που εξερευνά τον Κρόνο ανακάλυψε ακόμη ένα δακτύλιο του, ο οποίος βρίσκεται ανάμεσα από τους ήδη γνωστούς δακτυλίους G και E, συμπίπτει δε με την τροχιά των δορυφόρων του Επιμηθέας και Ιανός. BBC News
* Μπετόν, άσφαλτος και δόμηση ανεβάζουν τη θερμοκρασία της Αθήνας έως και 16 βαθμούς in.gr
* Το αρχαιότερο γνωστό ανθρωποειδές νήπιο έζησε πριν από 3,3 εκατομμύρια χρόνια. Είναι κορίτσι και ανήκει στο είδος Australopithecus afarensis, όπως και η διάσημη Λούσι που βρέθηκε το 1974 στην ίδια περιοχή της Αιθιοπίας. Αν και ανακαλύφτηκε το 2000, οι επιστήμονες χρειάστηκαν έξι χρόνια για να βγάλουν τα κομμάτια των οστών. Της έδωσαν το όνομα Σέλαμ, που στα αιθιοπικά σημαίνει ειρήνη. in.gr, Τα Νέα/The Times, Καθημερινή. Ορισμένοι επιστήμονες διατύπωσαν, ωστόσο, επιφυλάξεις για το εύρημα. *Πηγή*: Τα Νέα 
* Σε ισόβια δεσμά καταδικάστηκε ο Ετσεκόλατς, πρώην αξιωματικός της Αστυνομίας της Αργεντινής, κατηγορούμενος για θανάτους και βασανιστήρια στη διάρκεια της δικτατορίας. in.gr

## [[20 Σεπτεμβρίου]] [[2006]]

* Νέο πρόγραμμα πλοήγησης στο διαδίκτυο (web browser) που αποκρύπτει την ταυτότητα του υπολογιστή. Το όνομά του Torpark και αποτελεί τροποποιημένη έκδοση του Portable Firefox https://web.archive.org/web/20060827183120/http://torpark.nfshost.com/. Δημιουργήθηκε από ομάδα προστασίας των προσωπικών δεδομένων στα ηλεκτρονικά μέσα. *Πηγή*: in.gr
* Ημιτελές έργο του Τζ. Ρ. Ρ. Τόλκιν ολοκλήρωσε ο γιός του Κρίστοφερ Τόλκιν και θα κυκλοφορήσει του χρόνου. in.gr

## [[19 Σεπτεμβρίου]] [[2006]]

* Νέο φάρμακο κατά του καρκίνου. Το αντίσωμα 'σουνιτινίμπη' καταπολεμά τη μετάσταση των όγκων. *Πηγή*: Έθνος
* Πραξικόπημα στην Ταϊλάνδη. Την εξουσία καταλαμβάνει ο Στρατηγός Σόντι Μπουνγιαρατγκλίν.*Πηγή*: Έθνος
* Υπερδνειστερία: Οι ψηφοφόροι της αυτοανακηρυγμένης Δημοκρατίας της Υπερδνειστερίας ψήφισαν την Κυριακή με ποσοστό 93,1% υπέρ της ανεξαρτητοποίησής τους από τη Μολδαβία και της ένωσης με τη Ρωσία (με την οποία η περιοχή δεν συνορεύει). Η Καθημερινή

## [[18 Σεπτεμβρίου]] [[2006]]

* Ο Πάπας Βενέδικτος ο XVI δήλωσε πως λυπάται βαθύτατα για το γεγονός ότι το απόσπασμα που χρησιμοποιήθηκε στην ομιλία του στο Ρέγκενσμπουργκ παρερμηνεύθηκε και στάθηκε η αφορμή να προκληθούν παρεξηγήσεις με το μουσουλμανικό κόσμο. *Πηγή*: Deutsche Welle
* Κνωσός: Ανακαλύφθηκε το λιμάνι από τον αρχαιολόγο Αντώνη Βασιλάκη στη θέση Κατσαμπάς του Ηρακλείου. *Πηγή*: Ελευθεροτυπία
* Αχαρνές: Εγκαίνια του νέου χώρου της Αρχαιολογικής Συλλογής Αχαρνών, που στοχεύει να φωτίσει τη φυσιογνωμία ενός από τους πιο σημαντικούς δήμους της αρχαίας Αττικής. *Πηγή*: Έθνος
* Άνοιξαν τα αρχεία του Βατικανού για το διάστημα 1923-1939, τότε που επικεφαλής της Ρωμαιοκαθολικής Εκκλησίας ήταν ο Πάπας Πίος ΙΑ'. Κατά την Αγία Έδρα, θα λυθούν παρεξηγήσεις για τη στάση που κράτησε το Βατικανό σε μια περίοδο ανόδου του αντισημιτισμού στην Ευρώπη. *Πηγή*: in.gr
* Ένα πρωτοποριακό σύστημα προειδοποίησης για επερχόμενο τσουνάμι εγκαθίσταται μέσα στους επόμενους έξι μήνες στη Μεσόγειο. Στην Ελλάδα ειδικότερα θα εγκατασταθούν παλιρροιογράφοι στο Αιγαίο και στο Ιόνιο πέλαγος. in.gr, Έθνος
* Αρχαιολόγοι ανακάλυψαν στο Μεξικό το παλαιότερο δείγμα γραφής στην αμερικανική ήπειρο. *Πηγή*: Έθνος
* Σουηδία: Νίκη του κεντροδεξιού συνασπισμού στις χθεσινές βουλευτικές εκλογές. Του συνασπισμού ηγείται ο Φρέντρικ Ράινφελντ. *Πηγή*: Ελευθεροτυπία, Έθνος 
* Συναγερμό στην εβραϊκή κοινότητα της Γερμανίας προκάλεσε η είσοδος του νεοναζιστικού NDP (Εθνικό Δημοκρατικό Kόμμα) σε ένα ακόμη τοπικό Κοινοβούλιο της πρώην Ανατολικής Γερμανίας. Πρόκειται για το κρατίδιο του Μεκλεμβούργου- Προπομερανίας, όπου το Σοσιαλδημοκρατικό Κόμμα κέρδισε μεν καθαρά τις εκλογές, η νίκη, ωστόσο, επισκιάστηκε από την επιτυχία του νεοναζιστικού κόμματος που πέρασε το κατώφλι του 5% και μπήκε στη Βουλή. Έθνος, Ελευθεροτυπία/Ασοσιέιτεντ/Γαλλικό, Καθημερινή
* Η 40χρονη Αμερικανίδα ιρανικής καταγωγής επιχειρηματίας, Ανουσέχ Ανσαρί γίνεται η πρώτη γυναίκα-τουρίστρια στο Διάστημα, επιβαίνοντας στο ρωσικό διαστημόπλοιο Soyuz το οποίο εκτοξεύθηκε από το κοσμοδρόμιο Μπαϊκονούρ με προορισμό τον Διεθνή Διαστημικό Σταθμό. 
Το Soyuz ΤΜΑ-9 εκτοξεύτηκε στις 07:09 (ώρα Ελλάδος) μεταφέροντας εκτός της Ανσαρί, τον Ρώσο κοσμοναύτη Μιχαήλ Τιούριν και τον Αμερικανό αστροναύτη Μάικλ Λόπεζ-Αλέγκρια. Η Ανουσέχ Ανσαρί μάλιστα, δεν έγινε απλώς η πρώτη γυναίκα διαστημική τουρίστρια αλλά και η πρώτη μουσουλμάνα και Ιρανή που ταξιδεύει στο Διάστημα.

## [[17 Σεπτεμβρίου]] [[2006]]

* Καθελκύστηκε το πλοίο "Αργώ" στην αρχέγονη θέση ναυπήγησης του πλοίου των Αργοναυτών, στα Πευκάκια Βόλου, όπου ήταν το αρχαίο λιμάνι των Παγασών. Η "Αργώ" αποτελεί νεότερη εκδοχή αρχαίας πεντηκοντόρου και κατασκευάστηκε από την ερευνητική ομάδα του Ινστιτούτου Έρευνας της Αρχαίας Ναυπηγικής και Τεχνολογίας "ΝΑΥΔΟΜΟΣ". Έχει 28,5 μέτρα μήκος, 4 μέτρα πλάτος και 12 τόνους βάρος. Θα ακολουθήσει το πειραματικό ταξίδι της στον Εύξεινο Πόντο, ακολουθώντας την επικρατέστερη διαδρομή της μυθικής Αργούς. Ελευθεροτυπία, Έθνος 
* Έναρξη του φετινού Φεστιβάλ ταινιών μικρού μήκους της Δράμας (29ο Ελληνικό και 12ο Διεθνές) http://www.dramafilmfestival.gr/.
* Βουλευτικές εκλογές στη Σουηδία. *Πηγή*: in.gr
* Δημοψήφισμα στη "Δημοκρατία της Υπερδνειστερίας" για την απόσχιση από τη Μολδαβία. *Πηγή*: in.gr

## [[16 Σεπτεμβρίου]] [[2006]]

* Έναρξη λειτουργίας του πρώτου αιολικού πάρκου της Θεσσαλίας, στην Ανάβρα Μαγνησίας. *Πηγή*: Ελευθεροτυπία
* Ιστορική χαρακτηρίζεται η συμφωνία που επετεύχθη μεταξύ Ινδίας και Πακιστάν για επανέναρξη των ειρηνευτικών συνομιλιών που ενδέχεται να οδηγήσουν σε επίλυση του ζητήματος του Κασμίρ. "Πηγή": in.gr
* Αμερικανοί γιατροί παρουσίασαν το πρώτο βιονικό χέρι, το οποίο εφάρμοσαν σε γυναίκα που είχε χάσει το χέρι της σε ατύχημα. Το μηχανικό χέρι κινείται με τη σκέψη της. *Πηγή*: Τα Νέα

## [[15 Σεπτεμβρίου]] [[2006]]

* Εγκαινιάσθηκε από τον Πρόεδρο της Δημοκρατίας ένα από τα σημαντικότερα βιομηχανικά μουσεία στην Ελλάδα, το "Μουσείο Βιομηχανικής Ελαιουργίας" στην Αγία Παρασκευή Λέσβου. Στεγάστηκε στο κτίριο του Δημοτικού Ελαιοτριβείου, που χτίσθηκε στις αρχές του 19ου αιώνα. *Πηγή*: Έθνος, Ελευθεροτυπία
* Το Βραβείο Εξέχουσας Δομής 2006 δόθηκε από τη Διεθνή Ένωση Γεφυροποιίας στη Γέφυρα Ρίου-Αντιρρίου. *Πηγή*: Έθνος

## [[14 Σεπτεμβρίου]] [[2006]]

* «Πρωταθλητές» Ευρώπης στο κάπνισμα και στην κατανάλωση αλκοόλ είναι δυστυχώς σήμερα οι έφηβοι της Ελλάδας, ενώ μεγάλος είναι και ο αριθμός των εκτρώσεων στις έφηβες, με αποτέλεσμα την εμφάνιση γυναικολογικών προβλημάτων, όπως οι συμφύσεις, που οδηγούν ακόμη και στη στειρότητα, σύμφωνα με τα στοιχεία που παρουσιάστηκαν στο 12ο Συνέδριο της Διεθνούς Οργάνωσης για την Υγεία των Εφήβων. *Πηγή*: Ελευθεροτυπία
* Από λεπτομερή στοιχεία που παρουσίασε η Εθνική Στατιστική Υπηρεσία προκύπτει κατακόρυφη αύξηση του αριθμού των γερόντων και δραματική μείωση των γεννήσεων στη χώρα. Ο δείκτης γονιμότητας επηρεάζεται άμεσα από την ηλικία που παντρεύονται οι γυναίκες και αποκτούν παιδί, καθώς και από τη μείωση των γάμων. *Πηγή*: Έθνος 
* Σύμφωνα με σχετικές μελέτες, αυξημένη θνησιμότητα κατά 30% παρουσιάζουν οι παθητικοί καπνιστές, ενώ υπολογίζεται ότι περισσότερα από 79.000 άτομα χάνουν τη ζωή τους κάθε χρόνο στην Ευρωπαϊκή Ένωση από την έκθεση σε παθητικό κάπνισμα. Συνολικά, 7,5 εκατομμύρια άνθρωποι είναι οι παθητικοί καπνιστές στον χώρο εργασίας τους σε 14 κράτη - μέλη της Ε.Ε. Στην Ελλάδα οι καρδιακοί θάνατοι από το μη ενεργό κάπνισμα ανέρχονται σε περίπου 3.000 ετησίως, ενώ στις ΗΠΑ είναι περίπου 60.000. *Πηγή*: Η Καθημερινή
* Επανακυκλοφόρησε το διμηνιαίο περιοδικό 'Μοτέρ' που εκδίδει το Κέντρο Ελληνικού Κινηματογράφου και διανέμεται δωρεάν. *Πηγή*: text/c=113,id=30148068 Ελευθεροτυπία
* Στο πλαίσιο γαλλικού πιλοτικού προγράμματος, που έχει στόχο να ελαφρύνει τη σχολική τσάντα, μαθητές εφοδιάστηκαν με memory stick, τα οποία θα περιέχουν επιλεγμένα κείμενα και θα χρησιμοποιούνται για τη μεταφορά εργασιών και ασκήσεων. Τα σχολεία προμηθεύτηκαν ηλεκτρονικούς μαυροπίνακες, ώστε οι μαθητές να αποθηκεύουν όσα γράφει ο καθηγητής, ενώ στο σπίτι τους θα μπορύν να 'κατεβάζουν' το υλικό που θα αποθηκεύει ο καθηγητής σε ιστοσελίδα. *Πηγή*: in.gr
* Ο πλανήτης νάνος, με το προσωρινό όνομα Ζήνα, που αποτέλεσε την αιτία για να απομακρυνθεί ο Πλούτωνας από τον κατάλογο των πλανητών απέκτησε τελικά το όνομα "'Ερις". Στο δορυφόρο της Έριδας δόθηκε από τη Διεθνή Αστρονομική Ένωση το όνομα "Δυσνομία". *Πηγή*: in.gr, Ελευθεροτυπία
* Η NASA επιβεβαιώνει ότι η υποχώρηση τoυ επιπλέοντος πάγου στην Αρκτική είναι δραματική, διότι πλήττεται από υψηλές θερμοκρασίες όχι μόνο το καλοκαίρι αλλά και τον χειμώνα. *Πηγή*: in.gr. Τεράστιες ρωγμές στους αιώνιους πάγους διακρίνονται σε δορυφορικές φωτογραφίεςhttp://www.esa.int/. *Πηγή*: Τα Νέα

## [[13 Σεπτεμβρίου]] [[2006]]

* Παραιτήθηκε από βουλευτής ο Κώστας Σκανδαλίδης, δηλώνοντας ότι επιθυμεί να αφοσιωθεί στα προβλήματα της Αθήνας. Τη θέση του καταλαμβάνει ο Γεράσιμος Αρσένης, ως πρώτος επιλαχών του ψηφοδελτίου του ΠΑΣΟΚ στην Α' εκλογική περιφέρεια Αθηνών. *Πηγή*: in.gr
* Η Microsoft προειδοποίησε για τρία κενά ασφάλειας που εντοπίστηκαν τόσο στο λειτουργικό πρόγραμμα Windows όσο και στο πακέτο προγραμματισμού Microsoft Publisher. *Πηγή*: Έθνος
* Η αύξηση της θερμοκρασίας της θάλασσας, στην οποία αποδίδεται κατά κύριο λόγο από επιστήμονες οκτώ ερευνητικών ινστιτούτων η μεγάλη αύξηση της έντασης των τυφώνων κατά τα τελευταία χρόνια, οφείλεται στην εκπομπή αερίων από ανθρώπινες δραστηριότητες. *Πηγή*: Έθνος
* Εγκαινιάσθηκε το νέο πάρκο Απολιθωμένου Δάσους στο Σίγρι Λέσβου. *Πηγή*: Ελευθεροτυπία
* 22ο Διεθνές Κινηματογραφικό Φεστιβάλ Αλεξάνδρειας: Η ταινία "Χορωδία του Χαρίτωνα" του Γρηγόρη Καραντινάκη κερδίζει τα βραβεία καλύτερης ταινίας, σκηνοθεσίας και α' γυναικείου ρόλου για την ηθοποιό Μαρία Ναυπλιώτου. *Πηγή*: Έθνος, Ελευθεροτυπία
* Η Τροία, στην εποχή της ακμής της, αποτελούσε ισχυρή δύναμη ή επρόκειτο απλώς για ηγεμονία με κάποια τοπική επιρροή; Η παλιότερη αντιπαράθεση για το ζήτημα αυτό μεταξύ του Γερμανού αρχαιολόγου καθηγητή Μάνφρεντ Κόρφμαν και του ιστορικού Φρανκ Κολμπhttp://el.wikipedia.org/wiki/%CE%A4%CF%81%CE%BF%CE%AF%CE%B1#.CE.9A.CF.8C.CF.81.CF.86.CE.BC.CE.B1.CE.BD επανήλθε με αφορμή την ανακάλυψη μιας λαξευμένης τάφρου της Εποχής του χαλκού. Η ανακάλυψη έγινε από την ανασκαφική ομάδα του Ερνστ Περνίκα, ο οποίος ανέλαβε να συνεχίσει το έργο του Κόρφμαν, μετά τον θάνατο του τελευταίου πέρσι το καλοκαίρι. *Πηγή*: Ελευθεροτυπία
* Ο Πλούτωνας, αφού έπαψε να θεωρείται πλανήτης, χάνει τώρα και το όνομά του. Η Διεθνής Αστρονομική Ένωση αποφάσισε να αποκαλείται πλέον απλώς '134330' και οι δορυφόροι του Χάροντας, Νύκτα και Ύδρα 134330 Ι, ΙΙ και ΙΙΙ, αντίστοιχα. *Πηγή*: in.gr
* Συλλαμβάνεται ο κακοποιός Νίκος Παλαιοκώστας σε χωριό κοντά στην Αράχωβα, σε μπλόκο που είχε στήσει η αστυνομία Λιβαδειάς. Ο Νίκος Παλαιοκώστας θεωρείται ο μεγαλύτερος Έλληνας κακοποιός και πρώτος στη λίστα με τους πλέον καταζητούμενους από την Ελληνική Αστυνομία.

## [[12 Σεπτεμβρίου]] [[2006]]

* Την αντίδραση 30 δικαστών του Συμβουλίου της Επικρατείας, μεταξύ των οποίων τεσσάρων αντιπροέδρων, προκάλεσε η πρόσκληση που δέχθηκαν από τον Πρόεδρο του δικαστηρίου Γιώργο Παναγιωτόπουλο να παραστούν σε αγιασμό, στον οποίο θα χοροστατήσει ο Αρχιεπίσκοπος Χριστόδουλος. Σε έγγραφό τους προς τον Πρόεδρο του δικαστηρίου, οι δικαστές υποστηρίζουν ότι η πρόσκληση σε αγιασμό θέτει σε αμφιβολία τη θρησκευτική ουδετερότητα του δικαστηρίου, καθώς η τέλεση αγιασμού δεν είναι απλή κοινωνική εκδήλωση αλλά πράξη θρησκευτικής λατρείας και η παρουσία ή απουσία των δικαστών στην τελετή θα δώσουν αφορμή να αποκαλυφθούν οι θρησκευτικές πεποιθήσεις τους. *Πηγή*: Τα Νέα, Ελευθεροτυπία
* Η πρώτη ελληνική εφημερίδα δεν εκδόθηκε το 1790, αλλά έξι χρόνια νωρίτερα. Η ανατροπή στην ιστορία του ελληνικού Τύπου οφείλεται σε έρευνα του καθηγητή στο Πανεπιστήμιο της Βιέννης Πολυχρόνη Ενεπεκίδη. Σύμφωνα με την ενλόγω έρευνα, πριν από την "Εφημερίς" των Σιατιστινών αδελφών Πούλιου είχε εκδοθεί άλλη εφημερίδα επίσης στη Βιέννη. *Πηγή*: Έθνος
* Η Εθνική Τράπεζα της Ελλάδος και η Δημοκρατία της Σερβίας υπέγραψαν την τελική σύμβαση για την εξαγορά από την ΕΤΕ της Vojvodjanska Banka. *Πηγή*: in.gr, Ελευθεροτυπία
* Ταχύτατη αύξηση των ευρυζωνικών συνδέσεων (dsl) στο διαδίκτυο, σύμφωνα με το ελληνικό Παρατηρητήριο για την Κοινωνία της Πληροφορίαςhttps://web.archive.org/web/20060906135344/http://www.observatory.gr/page/default.asp?id=4, ωστόσο η Ελλάδα υπολείπεται των λοιπών ευρωπαϊκών χωρών, *Πηγή*: in.gr 
* Ο υπόκωφος ήχος από την πτώση μετεώρου αναστάτωσε Νεοζηλανδούς. Τμήματά του δεν βρέθηκαν στο έδαφος, γεγονός που οδηγεί στο συμπέρασμα ότι το αντικείμενο κάηκε εντελώς στην ατμόσφαιρα λόγω της αεροδυναμικής αντίστασης, ενώ αν είχε φτάσει στη γη θα ονομαζόταν μετεωρίτης. *Πηγή*: in.gr
* Οι παραλίες της Ισπανίας πρόκειται να συρρικνωθούν κατά 15 μέτρα μέχρι το 2050, σύμφωνα με έκθεση του ισπανικού Υπουργείου Περιβάλλοντος, εξαιτίας του φαινομένου της υπερθέρμανσης του πλανήτη. *Πηγή*: Καθημερινή/The Guardian
* Εγκαίνια για τη μηχανή αναζήτησης της Microsoft Windows Live Search. *Πηγή*: in.gr
* Ενστάσεις και αντιδράσεις για το περιεχόμενο και τη δομή των νέων σχολικών βιβλίων Θρησκευτικών και Ιστορίας διατύπωσε χθες ο Αρχιεπίσκοπος Χριστόδουλος και προανήγγειλε παρέμβαση προς το Υπουργείο Παιδείας. *Πηγή*: Τα Νέα, Ελευθεροτυπία
* Ποινική δίωξη για τρία αδικήματα -εκβίασης κατ' επάγγελμα και κατά συναυτουργία, παθητική δωροδοκία και άμεση συνέργεια σε παθητική δωροδοκία- ασκεί ο εισαγγελέας Πρωτοδικών σε βάρος των συλληφθέντων για την υπόθεση εκβίασης της ΜΕΒΓΑΛ, στην οποία εμπλέκεται ο διευθυντής της Επιτροπής Ανταγωνισμού.
* Επίθεση εναντίον της αμερικανικής πρεσβείας στη Δαμασκό επιχειρήθηκε να πραγματοποιηθεί από άγνωστους ενόπλους. Σύμφωνα με πληροφορίες, νεκροί είναι οι τρεις από τους τέσσερις τρομοκράτες και ένας Σύρος φρουρός της πρεσβείας. 
* Έντεκα άνθρωποι σκοτώνονται και 14 τραυματίζονται από έκρηξη βόμβας σε δρόμο, κοντά στο πάρκο της πόλης Ντιγιαρμπακίρ της νοτιοανατολικής Τουρκίας. 
* Υεμένη: Τουλάχιστον 51 ποδοπατούνται μέχρι θανάτου και περισσότεροι από 230 τραυματίζονται σε στάδιο όπου πραγματοποιούσε προεκλογική συγκέντρωση ο πρόεδρος της χώρας Αλί Αμπντουλάχ Σαλέχ.

## [[11 Σεπτεμβρίου]] [[2006]]

* Παραίτηση της κυβέρνησης του ψευδοκράτους στην κατεχόμενη Κύπρο. *Πηγή*: Έθνος, in.gr
* Μαυροβούνιο: Ο κεντροαριστερός συνασπισμός του πρωθυπουργού Μίλο Τζουκάνοβιτς κέρδισε τις βουλευτικές εκλογές. *Πηγή*: Έθνος
* Ιαπωνικές μελέτες δείχνουν ότι τα μανταρίνια μπορούν να σώσουν από ορισμένες ασθένειες, όπως τον καρκίνο του ήπατος. *Πηγή*: Τα Νέα/The Independent
* Η υψηλή θνησιμότητα του τύπου Η5Ν1 της γρίπης των πτηνών οφείλεται, σύμφωνα με μελέτη, στην εξαιρετικά γρήγορη αναπαραγωγή του ιού, που προκαλεί καταστροφικές φλεγμονώδεις αντιδράσεις. *Πηγή*: in.gr, ΕΡΑ/BBC 
* Αρχίζει η νέα σχολική χρονιά με κινητοποιήσεις από την Διδασκαλική Ομοσπονδία (ΔΟΕ), που δηλώνει ότι η νέα χρονιά ξεκινά με 15.000 κενά in.gr, Ελευθεροτυπία
* Νέο μήνυμα της Αλ Κάιντα μεταδόθηκε 5 χρόνια μετά τις τρομοκρατικές επιθέσεις στις Η.Π.Α.. Ο Αλ Ζαουάχρι, ο υπ' αριθμόν 2 της οργάνωσης, καλεί τους απανταχού Μουσουλμάνους να κλιμακώσουν την αντίσταση κατά των Ηνωμένων Πολιτειών. in.gr

## [[10 Σεπτεμβρίου]] [[2006]]

* Περί τα 800 εκατ. ευρώ τον χρόνο εκτιμά η ΓΣΕΕ ότι έχει χαρίσει το κράτος στην Εκκλησία με το φορολογικό νομοσχέδιο του 2004. Η εκτίμηση αυτή στηρίζεται σε μελέτη που έχει κάνει το Ινστιτούτο Εργασίας της Γενικής Συνομοσπονδίας. Κατόπιν αυτού, ο πρόεδρος της ΓΣΕΕ κ. Ι. Παναγόπουλος έχει προβεί σε διάβημα τόσο προς τον πρωθυπουργό κ. Κ. Καραμανλή όσο και προς τον πρόεδρο του ΠαΣοΚ κ. Γ. Παπανδρέου ζητώντας τα χρήματα αυτά υπέρ του ΙΚΑ και της κοινωνικής ασφάλισης. Το Βήμα
* Μαυροβούνιο: Πρώτες βουλευτικές εκλογές μετά την ανεξαρτητοποίησή του. Έθνος, in.gr, flash.gr
* Οι μαθητές σε περισσότερα από 500 σχολεία της Ελλάδας συνεχίζουν να είναι εκτεθειμένοι στους κινδύνους που επαπειλούνται από τον αμίαντο, από τον οποίο είναι κατασκευασμένα εξ ολοκλήρου αυτά τα σχολεία ή στοιχεία τους. Καθημερινή
* Νέα δεδομένα για την πιθανότητα ύπαρξης ζωής σε άλλους πλανήτες, βάσει των στοιχείων που στέλνει στη Γη το διαστημόπλοιο Κασίνι (Cassini) από την αποστολή του στον Τιτάνα, δορυφόρο του Κρόνου. Καθημερινή
* Η καταστροφή των αστικών απορριμάτων με εξαέρωση υιοθετείται σε κομητεία της Φλόριντα. Η διαδικασία αφήνει μόνο αδρανή υλικά, κατάλληλα για οδοποιία, και καύσιμο αέριο. in.gr 
* Νέο βιοτεχνολογικό προϊόν προερχόμενο από αιμοσφαιρίνη βοοειδών χρησιμοποιείται εργαστηριακά προκειμένου να αποτελέσει υποκατάστατο αίματος. Πρώτη χρησιμοποίησή του στην Ελλάδα σε καρδιοχειρουργική επέμβαση στη Θεσσαλονίκη. Καθημερινή
* Ερείπια άγνωστου μέχρι σήμερα πολιτισμού ανακαλύφθηκαν και εξετάζονται στην Ονδούρα, σε περιοχή που δεν είχαν εξαπλωθεί οι Μάγια. in.gr

## [[9 Σεπτεμβρίου]] [[2006]]

* Εγκαινιάζεται από τον Πρωθυπουργό η ΔΕΘ. Εκτεταμένα επεισόδια και συγκρούσεις νεαρών διαδηλωτών με την Αστυνομία έλαβαν χώρα το βράδυ του Σαββάτου.
* Αιωρούμενα σωματίδια και διοξείδιο του θείου προερχόμενα από τη τσιμεντοβιομηχανία ΑΓΕΤ Ηρακλής πνίγουν τον Βόλο, σύμφωνα με μετρήσεις ειδικών του Πανελλήνιου Κέντρου Οικολογικών Ερευνών (ΠΑΚΟΕ). Έθνος
* Αποτυπώματα κι από τα δέκα δάχτυλα των αλλοδαπών που εισέρχονται στις ΗΠΑ, και όχι μόνο του δείκτη, θα συλλέγονται πλέον. Οι αμερικανικές αρχές θα τα συγκρίνουν με εκείνα που συνέλεξαν σε περιοχές τις οποίες θεωρούν ότι συνδέονται με τρομοκράτες. in.gr, flash.gr
* Το διαστημικό λεωφορείο Atlantis με εξαμελές πλήρωμα εκτοξεύθηκε από τη βάση της ΝΑΣΑ στο ακρωτήριο Κανάβεραλ της Φλόριντα με προορισμό τον Διεθνή Διαστημικό Σταθμό και αποστολή τον εξοπλισμό του Σταθμού. in.gr
* Η ταινία "Νεκρή Φύση" (Still Life) του Κινέζου σκηνοθέτη Τζία Τσανγκ-Κε (Jia Zhang-Ke) κέρδισε το Χρυσό Λιοντάρι στο 63ο Κινηματογραφικό Φεστιβάλ Βενετίας. in.gr, ΕΡΤ, Έθνος, Καθημερινή

## [[8 Σεπτεμβρίου]] [[2006]]

* Εγκαινιάζεται από τον Πρωθυπουργό Κ. Καραμανλή το Αρχαιολογικό Μουσείο Θεσσαλονίκης.
* Τουλάχιστον 30 άτομα πνίγονται όταν το πλοίο στο οποίο επέβαιναν βυθίζεται μεταξύ των Νήσων Κομόρος και της Μαδαγασκάρης. Σύμφωνα με τις Αρχές, τουλάχιστον 23 άτομα σώθηκαν.
* Το διαστημικό λεωφορείο "Ατλαντίς" πραγματοποιεί πρόσδεση στον Διεθνή Διαστημικό Σταθμό (ISS), 354 χιλιόμετρα πάνω από το νότιο Ειρηνικό, μεταφέροντας την πρώτη προσθήκη για το ημιτελές τροχιακό συγκρότημα εδώ και τριάμισι χρόνια.
* Το ποσό των 200 εκατ. δολαρίων για τη δημιουργία υπηρεσίας πληροφοριών, μοναδικός στόχος της οποίας θα είναι ο εντοπισμός του ηγέτη της οργάνωσης Αλ Κάιντα, Οσάμα μπιν Λάντεν, αποδέσμευσε η αμερικανική Γερουσία. https://web.archive.org/web/20071205182427/http://www.in.gr/news/article.asp?lngEntityID=736997&lngDtrID=245
* Συνελήφθη ο καταζητούμενος κακοποιός Αλκέτ Ριζάι, ο οποίος είχε αποδράσει μαζί με τον Βασίλη Παλαιοκώστα με ελικόπτερο από τις φυλακές Κορυδαλλού, σε σπίτι όπου κρυβόταν, στην παραλία Σαράντη του χωριού Πρόδρομος Βοιωτίας. https://web.archive.org/web/20071205182423/http://www.in.gr/news/article.asp?lngEntityID=736988&lngDtrID=244
* Με επιστολή του στην Ιερά Σύνοδο, ο μητροπολίτης Μαρωνείας και Κομοτηνής κ. Δαμασκηνός, εκφράζει τη διαφωνία του με την απόφαση του υφυπουργού Παιδείας, με την οποία εγκρίθηκε η πιλοτική εισαγωγή της διδασκαλίας της τουρκικής γλώσσας ως επιλεγόμενου μαθήματος σε πέντε Γυμνάσια στη Θράκη. Ο Χρόνος
* Το Συμβούλιο της Επικρατείας ύστερα από επεξεργασία του Σχεδίου Προεδρικού Διατάγματος του υπουργού Εθνικής Άμυνας «Περί Οργανισμού της Σχολής Αξιωματικών Νοσηλευτικής» έκρινε αντισυνταγματικές τις διατάξεις που απαγόρευαν σε άθεους, εγκύους, άγαμους με παιδιά, ακόμη και σε όσους έχουν την ελληνική ιθαγένεια αλλά δεν έχουν ελληνική καταγωγή, να μπουν στη Σχολή Αξιωματικών Νοσηλευτικής.Έθνος, Ελευθεροτυπία 
* Το Τριμελές Εφετείο Κακουργημάτων της Αθήνας καταδίκασε σε κάθειρξη 13 ετών για εκβίαση και απάτη σε βαθμό κακουργήματος τον Παναγιώτη Kόβα, τον επονομαζόμενο και «Ελληνα γκουρού», δεχόμενο την πρόταση του εισαγγελέα. Ο Κόβας κρίθηκε ένοχος χωρίς ελαφρυντικό, καθώς το δικαστήριο δέχθηκε ότι εξαπάτησε τέσσερις νεαρούς και δύο κοπέλες, ηλικίας από 18 μέχρι 24 ετών, παριστάνοντάς τους τον εκλεκτό του Θεού «Απόστολο Παύλο».Έθνος,Έθνος
* Τo Ανώτατο Δικαστήριο της Χιλής αποφάσισε την άρση της ασυλίας του πρώην δικτάτορα Αουγούστο Πινοσέτ, προκειμένου να του απαγγελθούν κατηγορίες για παραβιάσεις ανθρωπίνων δικαιωμάτων. Η Καθημερινή, http://www.hri.org/news/greek/eragr/2006/06-09-08_1.eragr.html#05 

## [[7 Σεπτεμβρίου]] [[2006]]

* Η Σουηδική Κυβέρνηση αποφάσισε την επιστροφή θραύσματος από το διάκοσμο του γείσου του Ερεχθείου. http://www.hri.org/news/greek/eragr/2006/06-09-07.eragr.html#32
* Εγκαινιάστηκε η Έδρα Δημοκρατίας, η οποία θα λειτουργεί στο Πανεπιστήμιο της Ν. Υόρκης, με πρωτοβουλία της Ελληνικής Βουλής, με αντικείμενο τον διάλογο για τη γένεση της δημοκρατίας στην Ελλάδα. http://www.hri.org/news/greek/eragr/2006/06-09-08.eragr.html#08 
* Πυρκαγιά ξέσπασε σε ρωσικό πυρηνικό υποβρύχιο με αποτέλεσμα να χάσουν τη ζωή τους δύο μέλη του πληρώματος, αλλά δεν υπάρχει κίνδυνος ραδιενέργειας. μετέδωσε το πρακτορείο Ιντερφαξ, επικαλούμενο πηγές του ρωσικού Πολεμικού Ναυτικού. http://www.forthnet.gr/templates/newsPosting.aspx?p=171645
* Υπολείμματα απαγορευμένων (από δεκαετίες) φυτοφαρμάκων εντοπίζονται ακόμη στην τροφική αλυσίδα κατόπιν έρευνας σε 10 χώρες της Ε.Ε. https://web.archive.org/web/20071205182331/http://www.in.gr/news/article.asp?lngEntityID=736727&lngDtrID=244, Το Έθνος
* Η ελληνική Φρεγάτα «Κανάρης» θα ξεκινήσει τις επιχειρήσεις της στο πλαίσιο της διεθνούς ειρηνευτικής δύναμης στο Λίβανο. https://web.archive.org/web/20071205182349/http://www.in.gr/news/article.asp?lngEntityID=736750&lngDtrID=244
* Την υποτροφία Ολυμπία Δουκάκη δημιούργησε το Πανεπιστήμιο της Νέας Υόρκης Tisch School of Art σε αναγνώριση της διακεκριμένης ηθοποιού και καθηγήτριας. Η υποτροφία θα δίνεται κάθε χρόνο σε φοιτητή ή φοιτήτρια με υψηλές επιδόσεις στο τμήμα ηθοποιίας του Πανεπιστημίου. http://www.hri.org/news/usa/voa/2006/06-09-05.voa.html#08
* Φυσαλίδες μεθανίου που αναδύονται από παγωμένες λίμνες στη Σιβηρία, απειλούν να επιδεινώσουν την παγκόσμια θερμοκρασία. https://web.archive.org/web/20071205214341/http://www.in.gr/news/article.asp?lngEntityID=736861&lngDtrID=252

## [[6 Σεπτεμβρίου]] [[2006]]

* «Ανίατες» μορφές φυματίωσης εξαπλώνονται και στην Ευρώπη. https://web.archive.org/web/20071205182314/http://www.in.gr/news/article.asp?lngEntityID=736619&lngDtrID=252
* Απολιθωμένο φοινικόδασος 3 εκατομμυρίων ετών εντοπίστηκε στη Λακωνία. https://web.archive.org/web/20061011084735/http://www.in.gr/news/article.asp?lngEntityID=736454&lngDtrID=252, Τα Νέα
* Μελέτη στις ΗΠΑ δείχνει ότι υπάρχει σχέση ανάμεσα στις πολλές ώρες εργασία και στην υπέρταση.Τα Νέα
* Το Ανώτατο Δικαστήριο της Αργεντινής έκρινε αντισυνταγματική τη χάρη που είχε δοθεί στον πρώην δικτάτορα Χόρχε Βιδέλα το 1990 από τον τότε Πρόεδρο της χώρας Κάρλος Μένεμ. Ο Βιδέλα είχε ανατρέψει το 1976 την κυβέρνηση της Ισαμπέλ Περόν. https://web.archive.org/web/20071205182308/http://www.in.gr/news/article.asp?lngEntityID=736584&lngDtrID=245
* Την τρίτη σε μέγεθος εταιρεία της διεθνούς μουσικής βιομηχανίας BMG εξαγόρασε η Vivendi SA, ιδιοκτήτρια της Universal Music Group, ενδυναμώνοντας τα μερίδια αγοράς της στο 23%-28% που την κατατάσσουν στον κορυφαίο μουσικό παραγωγό του πλανήτη.

## [[5 Σεπτεμβρίου]] [[2006]]
* Στη Χαϊδελβέργη έγινε σήμερα η τελετή παράδοσης - επιστροφής του πρώτου θραύσματος των γλυπτών του Παρθενώνα. Το θραύσμα είναι κομμάτι του λίθου VIII, αλλά ανήκει στο πόδι της τέtαρτης μορφής κιθαριστή από τον λίθο ΙX της βόρειας ζωφόρου. Το «ξενιτεμένο» πολύτιμο κομμάτι, θα βρίσκεται την Τρίτη στην πατρίδα του, στην Ελλάδα. http://www.forthnet.gr/templates/newsPosting.aspx?p=171402
* Συμφώνησαν Ελλάδα, Βουλγαρία και Ρωσία στο πρόγραμμα κατασκευής του πετρελαιαγωγού Μπουργκάς - Αλεξανδρούπολης. https://web.archive.org/web/20071205182248/http://www.in.gr/news/article.asp?lngEntityID=736226&lngDtrID=244, http://greece.flash.gr//soon/2006/9/2/30674id/, http://ta-nea.dolnet.gr/print_article.php?e=A&f=18631&m=N08&aa=1
* Αθωώνεται από το Δικαστήριο ο Απόστολος Βαβύλης για την υπόθεση εμπορίας ναρκωτικών.

## [[4 Σεπτεμβρίου]] [[2006]]

 
* Αναγγέλθηκε ότι η Διεθνής Ολυμπιακή Επιτροπή (ΔΟΕ) ανέθεσε στην Αθήνα να διοργανώσει τους Διεθνείς Παιδικούς Αγώνες του 2009. https://web.archive.org/web/20081219162950/http://www.athens2009icg.gr/, http://www.hri.org/news/greek/eragr/2006/06-09-04.eragr.html#10 , https://web.archive.org/web/20071210041849/http://news.antenna.gr/articleDetail/0,3091,140577,00.html, https://web.archive.org/web/20070930035140/http://news.kathimerini.gr/4dcgi/_w_articles_ell_842320_05/09/2006_196407 
* Φορέας του AIDS που ήταν έγκυος αναγκάστηκε να κάνει μόνη της άμβλωση, όταν το προσωπικό νοσοκομείου στην ανατολική Ινδία αρνήθηκε να τη βοηθήσει. http://www.forthnet.gr/templates/newsPosting.aspx?p=171321
* «Στέκομαι όρθιος», δηλώνει ο νομπελίστας Γερμανός συγγραφέας Γκύντερ Γκρας παρά τις επικρίσεις για το ναζιστικό παρελθόν του. https://web.archive.org/web/20071205182243/http://www.in.gr/news/article.asp?lngEntityID=736088&lngDtrID=253
* Πρώτη δοκιμή με επιβάτες για το Airbus 380, το μεγαλύτερο επιβατικό αεροσκάφος, στην Τουλούζη της Γαλλίας. Τα πρώτα αεροσκάφη θα παραδοθούν στην εταιρεία Singapore Airlines. https://web.archive.org/web/20071205182240/http://www.in.gr/news/article.asp?lngEntityID=736062&lngDtrID=252
* Το θαυμασμό του για τον ελληνικό πολιτισμό εξέφρασε ο πρόεδρος της Δημοκρατίας της Νοτίου Κορέας, Ρο Μου Χιουν, στην επίσκεψή του στην Ακρόπολη, συνοδευόμενος από τη σύζυγό του. Ο Ρο είναι ο πρώτος αρχηγός κράτους της Κορέας που επισκέπτεται την Ελλάδα από το 1962, οπότε τα δύο κράτη συνήψαν διπλωματικές σχέσεις.

## [[3 Σεπτεμβρίου]] [[2006]]
* Η διαστημική αποστολή του ευρωπαϊκού Smart-1 ολοκληρώθηκε την Κυριακή με το σκάφος να συντρίβεται ελεγχόμενα σε μια σεληνιακή πεδιάδα. https://web.archive.org/web/20071205182222/http://www.in.gr/news/article.asp?lngEntityID=735730&lngDtrID=252

## [[2 Σεπτεμβρίου]] [[2006]]
* Συντριβή αεροσκάφους του ΝΑΤΟ στο Αφγανιστάν με 14 νεκρούς Βρετανούς στρατιώτες. https://web.archive.org/web/20071205182206/http://www.in.gr/news/article.asp?lngEntityID=735656&lngDtrID=245
* Οι Κούρδοι υψώνουν τη δική τους σημαία στα δημόσια κτίρια του ιρακινού Κουρδιστάν, με απόφαση του προέδρου Μασούντ Μπαρζανί. https://web.archive.org/web/20071205182214/http://www.in.gr/news/article.asp?lngEntityID=735684&lngDtrID=245

## [[1 Σεπτεμβρίου]] [[2006]]

* Στο Εθνικό Αρχαιολογικό Μουσείο της Αθήνας φιλοξενούνται από χθες η ενεπίγραφη Βοιωτική Στήλη και το ανάγλυφο της Θάσου που έφτασαν στην Ελλάδα από το Μουσείο Γκετί του Λος Άντζελες. http://www.forthnet.gr/templates/newsPosting.aspx?p=171121
* Η Ελλάδα αναλαμβάνει από σήμερα Παρασκευή την Προεδρία του Συμβουλίου Ασφαλείας του Οργανισμού Ηνωμένων Εθνών για το μήνα Σεπτέμβριο. http://www.forthnet.gr/templates/newsPosting.aspx?p=171093
* Τριάντα επιβάτες χάνουν τη ζωή τους στην πυρκαγιά που ξέσπασε σε αεροσκάφος ιρανικής εταιρίας, όταν έσκασε ένα από τα ελαστικά των τροχών του την ώρα που προσγειωνόταν. Στο αεροπλάνο επέβαιναν συνολικά 148 άνθρωποι.
* Πρώτη νίκη της γονιδιακής θεραπείας εναντίον του καρκίνου. Κύτταρα από το αίμα των ίδιων των ασθενών μπορούν να εκπαιδευτούν να εξοντώνουν τον καρκίνο. https://web.archive.org/web/20070221011129/http://www.in.gr/news/article.asp?lngEntityID=735333&lngDtrID=252
* Τη Βόρεια και Νότια Καρολίνα πλήττει η τροπική καταιγίδα Ερνέστο που συνοδεύεται από ανέμους ταχύτητας 113 χιλιομέτρων την ώρα και εάν ενισχυθεί περισσότερο θα χαρακτηριστεί τυφώνας. https://web.archive.org/web/20071205182156/http://www.in.gr/news/article.asp?lngEntityID=735321&lngDtrID=245
* Ιστορική νίκη για την Εθνική ομάδα μπάσκετ των ανδρών. Κερδίζει την αντίστοιχη των ΗΠΑ και προκρίνεται στον τελικό του Παγκόσμιο πρωτάθλημα μπάσκετ 2006.

Κατηγορία:2006